Uf d Yyrichtig vu Inschtitut isch verzichtet wore, statt däm sin Fachberyych gschaffe wore, wu d Lehr us Forschig entwickle. Go d Fächergränze besser iberwinde z chenne, isch us em angelsächsische Ruum s Konzäpt vu dr Campus-Universitet ibernuu wore un Service-Yyrichtige wie Mensa un Bibliothek sin zäntralisiert wore. Zue dr Reformprojäkt het d Verlagerig vu greßere Deil vu dr Lehre vu Vorläsige in begleitendi Seminar oder Iebigsgruppe ghert, un dodrus isch derno s Konzäpt vu dr studiebegleitende Priefige gfolgt.